Bård Breivik
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Bård Breivik var en norsk billedhugger og en av Norges mest profilerte samtidskunstnere. Han har utført en rekke offentlige skulpturer og utsmykninger i stein, metall og med innslag av objet trouvés, oftest i en abstrakt, konseptuell stil. Mange av verkene er i monumentale formater. Han deltok på i utstillinger i inn- og utland og er representert i større samlinger i Norden, Europa og USA.
Utdannelse Han utdannet seg ved Kunst- og designhøgskolen i Bergen, keramikklinjen (1967–1970), Vestlandets Kunstakademi (1969–1970) og St. Martin's School of Art, London (1970–1971). Steinformasjoner og objektkunst Breivik ønsket med sitt arbeid å materialisere tanker og ideer i rommet ved bruk av stenger, hønsenetting, sandhauger og liknende. Senere arbeider har blitt karakterisert som objektkunst, hvor han har benyttet seg av nyttegjenstander, for eksempel årer, i forskjellige materialer. Fra 1990-årene av arbeidet han særlig med enkle steinformasjoner i samarbeid med fagarbeidere. Kombinasjoner og samspill I hans kunst er det et samspill mellom tradisjon og innovasjon, noe som blant annet viser seg i serien Årer, fra slutten av 1970-årene, og båtformene i serien Fiber fra begynnelsen av 1980-årene. Kombinasjonen av håndverk og teknologi er et annet karakteristisk trekk hos ham. I samarbeid med Kværner Engineering og Hamy Sveis AS. utførte han i 1992 Uten tittel (Hvalen), konstruksjon i sveiset aluminium. Den er montert på en vegg og strekker seg 12 meter ut i rommet. Utsmykning av offentlige rom Fra 1990-årene arbeidet Breivik med kunst knyttet til offentlige rom, for eksempel prosjektet Citadel (1990) på Skøyen i Oslo, samt prosjekter med stein og vann som tema (i Lillehammer Kunstmuseum, på Jussi Björlings plass i Göteborg og i Klosterenga Park i Gamlebyen i Oslo). Han stod også for utformingen av de sterkt omdiskuterte søylene plassert ved fasaderekkene langs Torgalmenningen i Bergen, et prosjekt som vakte debatt allerede før det ble utført i 1999.I Gulatingsparken på Flolid i Gulen kommune, Sogn og Fjordanes tusenårssted, har Breivik utformet den såkalte «tingveggen» (2003), et stort monument bestående av 22 høye granittplater; platene har litt ulik høyde, den største er på cirka 7 m.Breivik er blant annet representert i Nasjonalmuseet i Oslo og Henie Onstad Kunstsenter. Klosterenga Park Sammen med ildsjeler i bydel Gamle Oslo arbeidet Bård Breivik i mange år med å få i stand en offentlig, flerkulturell skulpturpark i Oslo indre øst, kalt Klosterenga Park. Her skulle Hovinbekken også hentes fram og få renne gjennom Klosterenga i et system av renner, kar, vanntrapper og basseng som Breivik hadde utformet.Steinsamlingen fra hans Citadell-utstilling, bestående av skulpturer, landskapselementer og historisk byggestein, utgjør grunnstammen i parken. Kunstverk og elementer fra ulike verdensdeler inngår også i prosjektet. Første byggetrinn av skulpturparken sto ferdig i 2000.Breivik så på parken som et livsverk, og i påvente av tilstrekkelig finansiering og kommunal støtte, brukte han av egne midler til å få reist trapper og skulpturer i parkanlegget. Oslo kommune vedtok endelig i 2015 å ferdigstille denne parken, cirka en måned før Brevik døde. Les mer i Store norske leksikon Bård Breivik i Norsk biografisk leksikon Bård Breivik i Norsk kunsterleksikon Norsk kunsthistorie objet trouvé skulptur Eksterne lenker Klosterenga Park Litteratur Bård Breivik : skulptur: Malmö konsthall [...], katalog: S. Nordgren, A.M. Björklund, 1996 (Malmö konsthalls katalog, 172)  Bård Breivik : skulptur: 24. nov. 1992-28. feb. 1993: Lillehammer bys malerisamling, 1992, Klein, Kim [Kim K., psevd.]: Samlaren: skulpturer: Bård Breivik, text: Kim K., 1986